section_heading: Nomenklatura
paragraph_text: Umjetnost podizanja vojnog kampa ili konstruiranja utvrda tradicionalno se razvrstava kao kastrametacija (lat. castrametatio) još od vremena rimskih legija. Umjetnost/znanost opsjedanja fortifikacije i njenog razaranja popularno se naziva opsadom, dok se u terminologiji koristi izraz poliorcetika. Potonji termin također se koristi za označavanje umijeća gradnje utvrda.